Allianz Riviera

Allianz Riviera je višenamjenski stadion u Nici (Francuska) koji se koristi uglavnom za nogometne domaće utakmice OGC Nice, kao i za povremeni dom ragbi kluba RC Toulonnais. Stadion ima kapacitet od 35.624 mjesta i zamjenjuje bivši gradski stadion Stade Municipal du Ray. Izgradnja je počela u julu 2011. godine, a završena je dvije godine kasnije. Stadion je otvoren 22. septembra 2013. godine kada je odigrana utakmica između domaćina Nice i Valenciennesa. Prvobitno je bilo planirano da stadion bude završen do 2007. godine. Međutim, početak izgradnje je zaustavljen prethodne godine zbog zabrinutosti vezanih za budućnost troškova konstrukcije. Projekt je obnovljen u sklopu uspješne ponude Francuske za domaćina Evropskog prvenstva u nogometu 2016. Zbog propisa o sponzorima stadion je poznat kao "Stade de Nice" u UEFA-inim takmičenjima. Važnije utakmice Stadion Allianz Riviera je jedan od deset stadiona na kojem su se odigravale utakmice Evropskog prvenstva u nogometu 2016. Reference Vanjski linkovi Zvanična stranica